b"\n_START_ARTICLE_\nProtuber\xc3\xa0ncia solar\n_START_PARAGRAPH_\nUna protuber\xc3\xa0ncia \xc3\xa9s un flux de plasma solar molt gran i llumin\xc3\xb3s que, partint de la fotosfera solar, s'est\xc3\xa9n a la zona de la corona solar allunyant-se milers de quil\xc3\xb2metres a conseq\xc3\xbc\xc3\xa8ncia de les forces del camp magn\xc3\xa8tic del Sol. Mentre la corona est\xc3\xa0 composta de plasma, gasos ionitzats extremadament calents, que no emet molta llum visible, les protuber\xc3\xa0ncies contenent plasma molt m\xc3\xa9s fred, similar en la seva composici\xc3\xb3 al de la cromosfera. Les protuber\xc3\xa0ncies es formen en aproximadament un dia, i les protuber\xc3\xa0ncies m\xc3\xa9s persistents de la corona poden durar alguns mesos. Les protuber\xc3\xa0ncies tenen una extensi\xc3\xb3 de milers de quil\xc3\xb2metres. Les protuber\xc3\xa0ncies es poden observar des de diferents perspectives, quan es veuen contra el sol, es mostren m\xc3\xa9s fosques que la resta. Aquesta formaci\xc3\xb3 s'anomena lilament solar. \xc3\x89s possible que una projecci\xc3\xb3 sigui alhora un filament i una protuber\xc3\xa0ncia. Algunes protuber\xc3\xa0ncies s\xc3\xb3n tant poderoses que poden expulsar mat\xc3\xa8ria del Sol a velocitats que varien des dels 600 km/s fins a m\xc3\xa9s de 1000 km/s. Altres protuber\xc3\xa0ncies poden formar enormes voltes o columnes arquejades de milers de quil\xc3\xb2metres. La protuber\xc3\xa0ncia m\xc3\xa9s gran coneguda fou observada per l'observatori SOHO l'any 2010 i s'estima que arrib\xc3\xa0 a la magnitud de 700.000 km de llargada. L'expulsi\xc3\xb3 massiva de plasma produ\xc3\xaft per fen\xc3\xb2mens eruptius a gran escala pot afectar el medi ambient terrestre, en particular la magnetosfera. Aquest tipus d'erupcions s'anomenen ejeccions de massa coronal."